google/wiki40b huggingface dataset:
Tennis under Stillehavslekene 1975

Tennis under Stillehavslekene  1975. Tennis var en av flere sporter som var med i de femte Stillehavslekene som ble arrangert i Guam i perioden 1. til 10. august 1975. Det var femte gangen som tennis var med på programmet under stillehavslekene. Det var fem turneringer; single og double for både menn og kvinner og en mixeddoubleturnering. Ny-Caledonia ble beste nasjon med to gullmedaljer foran Fransk Polynesia som også vant to gull.
Mimacalolepta

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Australia.
Barna i Vernette

Barna i Vernette er en bildebok fra 1975 med tekst og illustrasjoner av svenske Bodil Hagbrink. Boken kom på norsk i 1975 i Tormod Haugens oversettelse.
Boken handler om fire barn i landsbyen Vernette i Sør-Frankrike. Barna heter Gisèle Bianco (8 år), lillesøsteren Sabine (5 år), storebroren Olivier (9 år) og vennen Jean-Pierre (9 år). I bokens innledning fortelles det at Vernette ligger i fjellene ovenfor middelhavsbyen Sanary, nærmere bestemt i fjellsiden av fjellet Gros Cerveau.
Stangeavisa

Stangeavisa er en lokalavis som utkommer en gang i uka i Stange i Hedmark. Avisas dekningsområde er Stange kommune.
Ansvarlig redaktør er Lars Kristian Seierstad. Han er også eneaksjonær i utgiverselskapet, Info Innlandet AS. Avisen ble etablert i 2004.
Beit 'Amra

Bet 'Amra (arabisk خربة بيت عمرة) er en palestinsk by som ligger 12 kilometer sørvest for Hebron. Byen ligger i Hebron guvernement sør på Vestbredden. Ifølge Palestinsk statistisk sentralbyrå hadde byen et folketall på 2 165 i 2007.

Historie

Den franske oppdageren Victor Guérin besøkte stedet i 1863, og skildret den som en ruin. Han skrev at «disse ruinene strekker seg over en stor ås, hvor den lavere delen har god vannforsyning. Mange cisterner er hugget ut i fjellsiden. Flere av disse er utrustet med steiner som skal stoppe vannet ved munningen. På alle sider ser en gamle underjordiske kamre som en gang tilhørte husene som nå er ødelagt. Ruinene er dekket av kratt. Tuftene er nesten 
fullstendig ødelagt, men fremdeles synlige. Ruiner av to kirker ble gravd frem. De var bygget øst til vest begge to, den ene høyere oppe i landsbyen, den andre lenger nede. Ved den første finner en biter av en døpefont.»
I 1883 skildret Palestine Exploration Fund stedet i Survey of Western Palestine som et «sted i ruiner på en høyde som minner om Khurbet 'Aziz. Cisterner, falleferdige murer, søyler og søkksteiner ble observert».

1948-1967

Etter den arabisk-israelske krigen i 1948, og etter våpenhvileavtalen i 1949, kom Beit 'Amra under Jordansk styre. 
En Jordansk folketelling in 1961 fant 119  innbyggere i Beit 'Amra.

1967

Etter seksdagarskrigen i 1967, har Beit 'Amra vært under israelsk okkupasjon.
Mansoor Al-Harbi

Landslaget

Han ble tatt ut i Saudi-Arabias tropp til VM i fotball 2018 i Russland.
Arkitekt Rivertz' plass (Oslo)

Arkitekt Rivertz' plass er en plass på Sagene i bydel Sagene i Oslo. 
Plassen ligger ved krysset mellom Uelands gate og Griffenfeldts gate (Ring 2). Tidligere het plassen Ivar Aasens plass. Plassen fikk sitt nåværende navn 11. desember 1952 etter arkitekt Kristen Tobias Rivertz, som særlig er kjent for Det Rivertzke kvartal, boligkomplekset som ble bygget i 1912 rett nord for Arkitekt Rivertz' plass.
Presidentvalget i USA 1980

Nominasjoner og primærvalg

Sittende president, Jimmy Carter, var Demokratenes opplagte favoritt, men han møtte motstand. Våren og sommeren 1979 hadde det vært stor inflasjon, og deler av landet opplevde til tider strømbrudd. Gisselkrisen i Iran var også ydmykende for presidenten. Meningsmålinger viste liten støtte til Carter som president.
Edward Kennedy, bror av den avdøde presidenten John F. Kennedy, meldte sitt kandidatur for Det demokratiske parti. Kennedys kandidatur hadde blitt ventet lenge. Mange forventet at han skulle forsøke i 1968, men han hadde ikke gjort dette. En bilulykke med det som latet til å være tvilsomme omstendigheter, gjorde sitt til at han heller ikke stilte i 1972. Han stilte heller ikke i 1976, da partiet endte opp med svært mange kandidater. Det endte opp med at Carter vant 37 stater, Kennedy vant 12, mens California-guvernør Jerry Brown vant Michigan. Kennedy fikk en betydelig tilslutning, men Carter vant med 63,6 prosent av delegatenes stemmer under partiets landsmøte i New York. 
Hos Det republikanske parti vant Ronald Reagan overlegent med nærmere 60 prosent av stemmene og 44 stater. Reagan hadde også stilt som kandidat i 1976, men tapte et svært tett løp mot Gerald Ford. George H.W. Bush, som senere ble Reagans visepresidentkandidat, fikk 24 prosent oppslutning, og vant seks stater samt Washington, D.C. John B. Anderson fra Illinois fikk 1,5 millioner stemmer (13 prosent), men ingen stater. Han valgte til slutt å stille som uavhengig kandidat. På Det republikanske partis landsmøte i Detroit ble Reagan formelt valgt til presidentkandidat, mens Bush ble valgt til visepresidentkandidat.
USA-mesterskapet på 50 km fjelløp 2018

USA-mesterskapet på 50 km fjelløp 2018 (2018 USATF 50 km Trail Championships) ble arrangert 12. august 2018, som en del av ultra-trailløpet Ragged 50k i Danbury i New Hampshire i USA.
Rune Sørensen

Forskningsinteresser

Offentlig politikk belyses ved en kombinasjon av statsvitenskapelige og økonomiske modeller. Forskningsinnsatsen kan grupperes i tre overlappende områder:
Styrings- og effektivitetsproblemer i offentlig sektor omfatter effekter av ulike typer av offentlig regulering, eierskap/tilknytningsformer, og finansiering, samt hvilke politiske og økonomiske drivkrefter som kan forklare reformer i offentlig sektor.
Også forskningen innenfor helsepolitikk og -økonomi omfatter virkninger av offentlig politikk på effektivitet og likhet. Hovedinteressen har vært allmennlegetjenesten, spesielt effekter av konkurranse, finansiering og ulike kontraktsformer på tjenesteproduksjonen innenfor sektoren. 
Kommuner og fylkeskommuner er både et laboratorium for empiriske analyser av allmenne politisk-økonomiske fenomener, og et interessefelt i seg selv. Forskningen er konsentrert om effekter av statlig styring og lokaldemokrati på kommunale oppgaveprioriteringer, tjenesteorganisering samt hensyn til effektivitet og likhet i tjenestetilbud.
Lorentz Lossius

Lorentz Lossius (født 1589 i Lommatzsch i  Sachsen, Tyskland, død 1654) var den første som startet gruvedrift i stor skala i Rørostraktene og regnes som grunnlegger av Røros Kobberverk. Han var Verkets første direktør (1645-51).
Han studerte tegnekunst og matematikk ved universitetet i Leipzig før han fikk arbeid i tyske gruver. På bakgrunn av de pågående religionskrigene fulgte Lorentz med Daniel Barth til Kongsberg der han ble schiktmester ved kobbergruven «Verlorener Sohn» og i 1634 som schiktmester og hytteskriver ved «Østerdahl Werck» på Kvikne.
Chelsea

Historie

Kings Road har navn etter kong Karl II av England, og ble etablert som hans private vei mellom St. James's Palace og Fulham. Denne veien ble holdt ved like inntil Georg IVs regjeringstid. 
Forfatteren Thomas More bodde i Chelsea, og deler av hans hus er bevart. Flere minner etter ham finnes i presteseminaret Allen Hall, som ligger rett bak Mores hus og brukes blant annet av prestestudentene til Oslo katolske bispedømme. More ble halshogd, og deler av ham er gravlagt ved den lokale kirken.
Den mest kjente bygningen er Chelsea Royal Hospital, et sykehus for invalidiserte soldater som ble åpnet av Karl II, angivelig etter at Nell Gwynne oppfordret ham til det. Bygningen er tegnet av Christopher Wren. Militærforlegningen Chelsea Barracks har i nyere tid blitt omgjort til et kjøpesenter. Nok et militært anlegg i Chelsea er National Army Museum, som tar for seg den britiske hærs historie.
Ragnhild Hemsing

Biografi

Hemsing begynte å spille fiolin i en alder av fem år. Da hun var ni år ble hun invitert til å begynne på Barratt Due musikkinstitutt i Oslo. Per 2011 tar Ragnhild timer i Wien med professor Boris Kuschnir.
Hemsing har markert seg som en meget allsidig artist, med et bredt repertoar både som solist og kammermusiker. I tillegg til det omfattende repertoaret av standard klassiske soloverker for fiolin, supplerer hun med mer uvanlige og komplekse verker skrevet for hardingfele. Hemsing spilte inn Johan Halvorsens Fossegrimen Suite med Bergen filharmoniske orkester og Neeme Järvi som dirigent, for plateselskapet Chandos.
Allerede som 13-åring debuterte hun med Bergen filharmoniske orkester med Mendelssohns fiolinkonsert. Samme år spilte hun for første gang med Trondheim Symfoniorkester, og året etter ble hun invitert til å spille med Oslo-Filharmonien. Siden den gang har hun opptrådt med orkestre som DR SymfoniOrkestret i Danmark, Ukrainian National Philharmonic Orchestra, Kazan State Orchestra i Russland, St Marks Symphony Orchestra i Italia og Ashland Symphony Orchestra i USA.
Hemsing har hatt gjesteopptredener ved de store festivalene og konserthusene i Norge, med nylige opptredener under Festspillene i Bergen, Oslo Kammermusikkfestival, festivalen Hardingtonar og Førdefestivalen. I utlandet har hun blant annet spilt i Wigmore Hall, på Verbier Festival, Bellerive Festival i Sveits, Beethovenfest og AlpenKlassik i Tyskland. I 2011 spilte hun med The Minnesota Orchestra og på Cheltenham Festival.
Hemsing har mottatt flere priser, deriblant First Prize og European Union Prize under Kocian International Violin Competition i Tsjekkia, samt First Prize og Special Prize under European Music Prize for Youth i Sveits i 2003, og Beethoven-ring 2013 fra foreningen 'Borgere for Beethoven' i Bonn. I tillegg har hun vunnet alle de store ungdomskonkurransene i Norge. I 2010 lagde Ragnhild, sammen med sin søster Eldbjørg Hemsing, en 60 minutter lang dokumentar med NRK Fjernsynet om livet og musikken til Ole Bull. Dokumentaren vant sølvpris under Circom 2011 i Romania.
Ragnhild Hemsing spiller på en fiolin bygget av Francesco Ruggeri, Cremona 1694, utlånt ut av Dextra Musica AS.
Felsennest

Felsennest (tysk for «klipperede») var det førerhovedkvarteret Adolf Hitler opprinnelig hadde utpekt for angrepet mot vest i 1940 under andre verdenskrig. Det lå ved Bad Münstereifel, 30 kilometer sydvest for Bonn.
Hovedkvarteret var i bruk ved begynnelsen av det vestlige felttoget i 1940. Det var langt mindre enn de andre førerhovedkvarterene, Hitlers personlige kvarter besto av en liten bunker med et arbeidsrom, soverom, to adjutantrom, kjøkken og bad. Det var det vakrest beliggende av alle førerhovedkvarterene. Hitler oppholdt seg mye utendørs mens han var der og kalte det senere for «fugleparadiset».

Anlegget

Felsennest er en fjelltopp ved byen Bad Münstereifel. Organisation Todt hadde bygget et bunkeranlegg der allerede før krigen (1938/1939), som en del av det vestlige vernet av Tyskland. Høsten og vinteren 1939/1940 ble det utbygget til førerhovedkvarter, og 22. februar 1940 bestemte Hitler at dette skulle være kommandoplassen hans under angrepet på Frankrike (det vellykkede tyske gjennombruddet gjorde at hovedkvarteret etterhvert ble flyttet). I likhet med de andre førerhovedkvarterene ble overkommandoen for hæren og Wehrmacht plassert i nærheten. Anlegget innenfor sperrekrets I besto av fire bunkere, to massive trebygninger og tre brakker. I tillegg ble fem hus i den nærliggende landsbyen Rodert bygget ut for general Alfred Jodl med følge. Dette ble liggende innenfor sperrekrets II. Hele anlegget var ferdig 6. mai 1940. Hitler flyttet inn 10. mai (samme dag som angrepet på Frankrike startet).
Hitler ledet den første fasen av angrepet mot Frankrike fra Felsennest. 1. og 2. juni besøkte han slagmarker fra 1. verdenskrig. Om ettemiddagen første dag ble han hyllet av de seiersrike soldatene på den store kirkegården ved Langemark, der de falne fra slaget 10. november 1914 ligger. Etter det dro han og følget hans til La Montagne, rett syd for Wervicq, der han for første gang hadde mistet synet midlertidig under et engelsk gassangrep, natten mellom 13. og 14. oktober 1918.
5. juni flyttet han hovedkvarter til Wolfsschlucht I for den andre og avgjørende angrepsfasen. Han ville at Felsennest skulle bli et nasjonalt minnesmerke etter krigen «for å vise Wehrmachts uovervinnelighet», slik ble det ikke – hele anlegget ble ødelagt i 1945.
Leif Amble-Næss

Annet

Leif Amble-Næss var gift med skuespilleren Maritta Marke og var far til skuespilleren Lars Amble.
Grefsen og Disen Velhus

Historikk

Disen Vel syslet med planer om eget velhus allerede i 1912, men først i 1917, da vellene i området hadde slått seg sammen, ble det mer realisme i planene. Henrik Nissen d.y. – en av byens ledende arkitekter på den tiden – ble engasjert som arkitekt. Et murhus i nyklassisisme med den karakteristiske søylefronten reiste seg og sto ferdig i 1928. Etter mange års arbeid med tomtespørsmål og økonomi kunne Grefsen og Disen Vel den 19. mars 1929 ønske velkommen til årsmøte i eget velhus.
Huset var i full drift fra første stund. Det var kino i 2. etasje, og 1. etasje ble leid ut til restaurant i en del år. Revyer ble satt opp, og kor, musikkorps m.m. hadde øvelser og konserter her. Sanitetsforeningen, Grefsen Idrettslag med flere hadde basarer, møter og sammenkomster. Under andre verdenskrig ble huset beslaglagt av okkupasjonsmakten og benyttet til lasarett. Etter krigen fortsatte virksomheten med uforminsket styrke i noen år, blant annet med jazzklubben Grefsen Jazz-society. På midten av 1960-tallet ble huset bortleid i en periode, men ny drift tok til på begynnelsen av 1980-tallet. Bygningen ble pusset opp i 2007, blant annet med nytt gulv i storsalen. I 2011 ble taket skiftet med nytt belegg og endel murarbeid ble gjort.

Kuriosa

Navnet «Svetter'n» stammer fra Grefsen kino – den tidligere kinoen i 2. etasje hvor det ofte var veldig varmt og nesten alltid fullt hus.
Kinoen holdt på fram til juni 1962.
Alexander Sørloth

Karriere

Alexander Sørloth debuterte for A-laget til Rosenborg Ballklub den 11. juli 2013. Kampen var en Europaliga-kvalifiseringskamp mot det nordirske laget Crusaders FC. Kampen, som ble spilt hjemme på Lerkendal, endte 7–2 (9–3 sammenlagt) til Rosenborg, og Sørloth scoret i debuten.
Han fikk sin tippeligadebut hjemme mot Sogndal Fotball 20. juli 2014. Han erstattet Alexander Søderlund etter 60 minutter og var nære ved å score sitt første Tippeliga-mål, men måtte gå av banen målløs.
Hans aller første opptreden for Bodø/Glimt kom mot Rosenborg i en treningskamp før 2015-sesongen, hvor han scoret det avgjørende 2–1-målet som sikret Bodø/Glimt-seieren. Mot Start den 9. august 2015, scoret Sørloth hele fire mål i en kamp Bodø/Glimt vant 5–1.

Landslaget

29. mai 2016 fikk han sin første landskamp for Norge mot Portugal.
1. juni 2016 scoret han sitt første landslagsmål for Norge mot Island.

Familie og trivia

Han er sønn av tidligere Rosenborg-spiller Gøran Sørloth. I tidlig ungdomsår konkurrerte han også i hurtigløp på skøyter. Under junior-NM allround på Leangen kunstisbane i februar 2006 stilte han for arrangørklubben Sportsklubben Falken i mesterskapets prøvepar på 500 meter. Hans personlige rekorder i hurtigløp på skøyter er: 46,56 på 500 meter den 17. januar, 1.34,66 på 1 000 meter den 17. januar og 2.25,36 på 1 500 meter den 18. januar, og alle de tre er satt i Vikingskipet på Hamar i sesongen 2008/09.
Strålebehandling

Strålebehandling er behandling av kreft ved hjelp av ioniserende stråling. Strålingen er fotoner, elektroner og protoner med høy energi (MeV), røntgenstråling og stråling fra radioaktive kilder som iridium, jod og andre. Radium ble brukt i nesten 100 år, men er nå ikke i bruk lenger.
Strålebehandling har igjennom mange år vært en anerkjent og effektiv metode i behandling av kreft, og kombineres ofte med kirurgisk behandling eller kjemoterapi (cellegift/ cytostatika). Ved strålebehandling påvirkes cellenes evne til å dele seg. Stråling påvirker hovedsakelig vevet i det aktuelle strålefeltet (selv om organ og kjertler viktige for hele kroppen kan skades i større eller mindre omfang). Det streves etter å optimalisere strålningens felt og dose, for å minske skade på friskt vev, men samtidig gi så stort felt og dose at risikoen for tilbakefall minimeres.
Strålebehandling kan gis utvendig (ekstern behandling), det vil si at strålekilden er utenfor kroppen, eller innvendig ved at strålekilden plasseres i eller inntil en svulst (intern behandling eller brachyterapi). 
Målet med strålebehandlingen er å ødelegge svulstvevet og samtidig skade minst mulig friskt vev/normalvev.
Vest-Finnmark reinbeiteområde

Vest-Finnmark reinbeiteområde er en del av reindriftsforvaltningen i Norge. Reinbeiteområdet har et totalareal på 24 400 km², og omfatter den vestre delen av Finnmark og den nordligste delen av Troms fylke. Kommunegrensa mellom Karasjok og Kautokeino er skillet mellom Øst- og Vest-Finnmark reinbeiteområde.
Reinbeiteområdet er delt inn i 29 reinbeitedistrikt. Reinbeiteområdet ledes av et områdestyre med medlemmer oppnevnt av Fylkestinget og Sametinget.
Rundt halvparten av distriktene innenfor Vest-Finnmark reinbeiteområde har sommerbeite i Troms fylke. De bruker fellesbeitene i Kautokeino om våren, sommeren og høsten.
Vest-Finnmark reinbeiteområde grenser til Øst-Finnmark reinbeiteområde og Troms reinbeiteområde.
Robinson VIP

Seertall og omtale

Premieren ble sett av 329 000 i Norge (høyere en premieren av både 2003- og 2004-sesongen), noe som ga en markedsandel på 30,2 prosent. Men etter det falt seertallene betydelig og etter tre uker var 100 000 forsvunnet.
Bodø bystyre 1979–1983

Arbeiderpartiet (19 representanter)

 

Fremskrittspartiet (1 representant)

 

Kristelig Folkeparti (5 representanter)

 

Senterpartiet (3 representanter)
Arendal lufthavn, Gullknapp

Historie

Planen om å legge en flyplass i arendalsregionen har røtter tilbake til 1930-tallet da den norske stat planla å anlegge ett nettverk av hovedflyplasser i Sør-Norge. I den såkalte ”Landsplanen for flyveplasser” var det for Sørlandet hovedsakelig tre alternativer. Det var Mandal, Kristiansand og Arendal. Arendal kommune arbeidet for at flyplassen skulle legges ved Sømskilen og Vessøya, den såkalte Vessøysletten i Landvik kommune. Valget falt imidlertid på Kristiansand og Kjevik.
I 1970-årene ble det i Aust-Agder fylkeskommunes regi arbeidet med å finne det mest gunstige lokalisering for en flyplass i arendalsregionen. Løddesøl i gamle Øyestad kommune, nå del av Arendal kommune, ble valgt, og tomtegrunn ble innkjøpt. Der stoppet planene. I 1984 ble det innkjøpt arealer til flyplass på Gullknapp. En rullebane på 500 meter kunne snart tas i bruk. Blakstad videregående skole har benyttet Gullknapp som øvingsområde, og har utført mye arbeid, både på rullebanen og veien inn til flyplassen. Fra 2003 har Arendal kommune gått sterkere inn i flyplasselskapet, men fra 2007 har Arendal Fossekompani overtatt aksjemajoriteten.
20. juni 2008 landet det første jetflyet på Gullknapp flyplass. Flyet tilhørte selskapet FlyDirect som ville satse på taxiflyving fra Arendal. Idag foregår det fremdeles arbeid på flyplassen, og ifølge Agderposten er utbyggingen et skritt mot charter-trafikk på stedet. Det avventes dog resultatet av en endelig reguleringsplan for området.
17. juni 2017 var det offisiell åpning av Arendal Lufthnavn, Gullknapp i forbindelse med godkjennelse som leverandør av AFIS-tjeneste og store utvidelser av lufthavnen med planer for videre utbyggelse. Under åpningen var der flere veteranfly som deltok i en flyoppvisning og åpningen ble antatt som en suksess.

Fremtidige operatører:

OSM Aviation og Norwegian skal starte ny flyskole ved Gullknapp med kapasitet til 100 elever og 30 ansatte. Dette skal gjøre Gullknapp til nordens største flyskole og skal allerede innen høsten 2018 være operativ.

AFIS-tjeneste

Gullknapp AS har søkt til Luftfartstilsynet om godkjenning for å kunne levere AFIS-tjeneste på Gullknapp.
Det var forventet at Gullknapp ble sertifisert 2. mars 2017, men har nå blitt utsatt til og bekreftet at dem kan levere tjeneste fra den 25. mai 2017.
Lufttrafikktjenesten åpnet den 8. November 2017 og er godkjent for VFR-flygninger i dagslys og mørke, og IFR-flygninger. AFIS-tjenesten er åpen på frekvens 129.900 i hverdager fra 08.00 til 15.00.
Speiderplaten

Speiderplaten er et musikkalbum med Rune Larsen, utgitt i 1978.
Fylkesvei 5274

Fylkesveg 5274 går mellom Dale og Knarvik i Øygarden kommune. Veien er 1,4 km lang.
Frem til 2019 hadde veien betegnelsen Fv227.
Hotell (TV-program)

Innhold

Hotell bestod av flere sekvenser. Delen som ble kalt «Lobby» kom etter en times sending, og etter den fulgte «Video-Vinduet». Til slutt kom «Nattklubb» som var debattsekvensen. Den britiske komiserien Hotell i særklasse ble sendt midtveis i programmet.
Pendzjikent

Pendzjikent (eller Penjikent, Panjakent eller Panjekent) er en by med 50.000 innbyggere (2002) ved elva Zeravsjan i det vestre Tadsjikistan.
Gamle Pendzjikent eller Bundzjikath var en betydelig sogdisk by fra grunnleggelsen på 400-tallet til arabernes erobring på 700-tallet. Gamle Pendzjikent ligger noen kilometer fra dagens Pendzjikent.
Fra. 9 november 1999 har Gamle Pendzjikent vært på Tadsjikistans tentative verdensarvsliste.
Lincoln (fornavn)

Etymologi

Lincoln er dannet av et engelsk etternavn med opprinnelse i byen Lincoln i England. Bynavnet er dannet av keltiske lindo, «innsjø», og latinske colonia, «koloni».
Eknes idrettshall

Eknes idrettshall er en fleridrettshall med svømmeanlegg i Krokstadelva i Nedre Eiker. Hallen ligger i tilknytning til Eknes ungdomsskole som nytter hallen daglig.
Idrettshallen består av hall på 25 x 45 meter med plass til håndballbane, innebandybane m/ vant, 3 basketballbaner, 1 tennisbane, 4 badmintonbaner, 3 volleyballbaner. I tillegg er det laget en sandvolleyballbane utendørs. Svømmehallen har 25 meters basseng med 6 svømmebaner, samt 3 meters stupetårn og 1 meters sviktbrett.
Landhockey under samveldelekene 2014

Landhockey under de britiske samveldeleker 2014. Landhockey var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var femte gangen som landhockey var med på programmet i Samveldelekene. I lekene i 2014 var det ti herrelag og ti damelag som detok. Australia vant både dame- og herreturneringen.
Verdenscupen i bryting

Verdenscupen i bryting er en internasjonal serie av konkurranser i bryting. Verdenscupen er arrangert av United World Wrestling, og ble for første gang arrangert i 1973. Det arrangeres tre per år, fri stil menn, fristil kvinner og gresk-romersk stil menn.
Pseudopolycesta

Utbredelse

Arten lever på Madagaskar.
Hegg

Voksested

Treet vokser nær elver, bekker og vann. Trives i fuktig, næringsrik og basisk gjørme- og leirjord. Den vokser helst i halvskyggede områder, ofte som busksjikt i gråorskog. I Sør-Norge kan treet følge elvedaler opp til 1200 meters høyde.

Sykdommer

Lokkrustsopp kan forekomme på hegg. Dette er en soppart som er vertvekslende mellom hegg og gran, og gran smittes alltid av infisert hegg.
Heggspinnmøll (Yponomeuta evonymella) spiser enkelte år opp alle bladene på heggen og etterlater trærne som spøkelser dekket av spinn.
Cecelia Ahern

Bakgrunn

Cecelia er datter av tidligere statsminister i Irland, Bertie Ahern, og lillesøsteren til Georgina Byrne, (født Ahern), som for øvrig er gift med Nicky Byrne fra popgruppen Westlife. Hun hadde også en kort karriere som sanger, da hun prøvde seg som deltaker i den irske finalen for Eurovision Song Contest i 2000.

Forfatter

Cecelia har utdannelse som journalist, men valgte i stedet å satse på en karriere som forfatter.
Debutromanen hennes, PS׃ Jeg elsker deg!, kom ut i 2004 og ble en kjempesuksess i flere land. Boken er oversatt til flere språk, deriblant norsk. Denne boken gikk til topps i Irland, Storbritannia, Tyskland og Nederland. I mars 2008 kom filmen P.S. I Love You, som er basert på Cecelias første roman med samme navn. Noe av innholdet i filmen er litt annerledes enn boka, men ellers baserer den seg på det som står i boka.
For sin andre roman, Der regnbuen ender, fikk Cecelia en pris i Tyskland.
Foping

Foping (kinesisk: 佛坪县; pinyin: Fópíng Xiàn) er et fylke i provinsen Shaanxi i Folkerepublikken Kina. Det ligger i byprefekturet Hanzhong.
Befolkningen er på 33 853 innbyggere i 1999.